C'oli

gaga na cinun (編織文化)

lela kwara knerin ’tayal hiya ga siga kba’yow na cinun kwara. trang maki inlungan la’iy knerin laga, musa t’aring tkba’ phagey wayey ro gmsey, yow kwara yhe ga iyik na musa pns’unan ga aki naha ba’un kwara yow kwe ro nanak tkba’an kwe, ini kba’ laga musa psya’an cyoli hiya. 

nanak la. ubuy gaga na’ nxan, Tayal hiya ga kwara bnkis knerin ga mwah rmow la’iy knerin naha yow na cinun kwe, iyik na pns’unan la’iy knerin ga siga lmon kbaley pala ro lukus plkusan iwan btyux na gaga pns’unan, baha mcya, iwan nya pkita inkyasa ro cntman na sali naha nanak, suruw pn s’unan na la’iy knerin laga musa si tinun Sali nya nanak kya uy. nanu yaca, cinun hiya ga iwan tkba’an na gaga musa mknerin baley.

zyuwaw na:Ke' na Girang C'oli Tayal